Tadeusz Lehr-Spławiński

Tadeusz Lehr-Spławiński (naskiĝis la 20-an de septembro 1891 en Krakovo, mortis la 17-an de februaro 1965 samloke) – pola lingvisto, slavisto, profesoro de Jagelona Universitato kaj rektoro en la jaroj 1938–1939 kaj 1945–1946, viceprezidanto de porkomunisma Komisiono de Intelektuloj kaj Katolikaj Aktivuloj.

La 6-an de novembro 1939 estis arestita de germanoj kadre de Intelektulkampanjo de Krakovo. Liberigita februare 1940 partoprenis en sekreta instruado.

Li okupiĝis pri historia gramatiko de slava lingvaro, historio de slavoj kaj etnografio, engaĝita al laboroj de Slava Komitato en Pollando (kunlaboranta kun slavoj en Sovetunio). Asertis, ke prapatrujo de slavoj estas teritorio inter Odro kaj Vistulo - adepto de la teorio pri indiĝena deveno de slavoj. Membro de Pola Akademio de Scipovoj, Pola Scienca Akademio, Slava Instituto en Prago, Scienca Societo en Lvovo. Honora doktoro de universitatoj en Prago kaj Sofio.

En 1951 estis distingita per Oficira Kruco de la Ordeno Polonia Restituta.

 Verkoj 
Li verkis aŭ kunverkis pli ol 400 laboraĵoj, interalie:
 O mowie Polaków w Galicji Wschodniej (Pri la parolo de poloj en Orienta Galicio)
 O pochodzeniu i praojczyźnie Słowian (Pri la deveno kaj prapatrujo de slavoj)
 Kaszubi: kultura ludowa i język (Kaŝuboj: popola kulturo kaj lingvo)

 Eksteraj ligiloj 

 Publikacje autorstwa prof. T. Lehra-Spławińskiego udostępnione w zasobach Federacji Bibliotek Cyfrowych  Publikaĵoj alireblaj rete en Federacio de Ciferecaj Bibliotekoj

Kategorio:Polaj leksikografoj
Kategorio:Polaj slavistoj
Kategorio:Polaj lingvistoj
Kategorio:Postvivintoj en la koncentrejo Sachsenhausen